PREDBEŽNÁ INFORMÁCIA

(podľa § 9 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov)

1. Pripravovaný právny predpis:
Návrh vyhlášky Úradu pre reguláciu sieťových odvetví, ktorou sa mení a dopĺňa vyhláška Úradu pre reguláciu sieťových odvetví č. 236/2016 Z. z., ktorou sa ustanovujú štandardy kvality prenosu elektriny, distribúcie elektriny a dodávky elektriny v znení vyhlášky č. 317/2024 Z. z. (ďalej len „návrh vyhlášky“).

2. Základné ciele právnej úpravy:
Cieľom návrhu vyhlášky je upraviť a doplniť niektoré ustanovenia vyhlášky Úradu 
pre reguláciu sieťových odvetví č. 236/2016 Z. z., ktorou sa ustanovujú štandardy kvality prenosu elektriny, distribúcie elektriny a dodávky elektriny v znení vyhlášky č. 317/2024 Z. z. (ďalej len „vyhláška č. 236/2016 Z. z.“), najmä
a) [bookmark: _GoBack]spresnenie subjektov povinných uhrádzať kompenzačnú platbu za porušenie štandardu kvality, 
b) spresnenie definícií jednotlivých štandardov kvality.

3. Zhodnotenie súčasného stavu: 
V súčasnosti sú štandardy kvality prenosu elektriny, distribúcie elektriny a dodávky elektriny energetike upravené vo vyhláške č. 236/2016 Z. z., ktorá si vyžaduje zmenu a doplnenie podľa bodu 2. 

4. Spôsob zapojenia verejnosti do prípravy právneho predpisu:
Verejnosť sa môže zapojiť do prípravy právneho predpisu formou zasielania podnetov, 
či návrhov v intenciách vecného zamerania podľa bodu 2.

Kontaktné údaje:
Úrad pre reguláciu sieťových odvetví
odbor monitoringu a analýz
M. R. Štefánika 8
036 01 Martin
email: standardy_kvality@urso.gov.sk

5. Predpokladaný termín začatia pripomienkového konania:
September 2026

